《军中一彦士少好读书喜谈论文章工拙尤笃意诗学求指南于仆为赋一律以赠之》
元代·叶颙

知公雅志喜文章，光燄须观万丈长。太傅辞华宜鉴别，翰林豪放不寻常。

笔端妙语诚须识，马上奇功慎勿忘。正是英雄驰骋日，策勋麟阁姓名香。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。